# name
Caracterització de materials en la pintura gòtica sobre taula. Química i tecnologia en l'obra de Jaume Huguet.

# metadata.dc.contributor.other[].value
Universitat de Barcelona. Departament de Química Inorgànica

# metadata.dc.description.abstract[].value
L'objectiu primordial d'aquest treball és la caracterització i l'estudi de materials i la interpretació del color en la pintura de retaules d'època gòtica. Per aquest estudi s'ha desenvolupat una metodologia en la caracterització dels materials, s'ha creat una base de dades de resultats analítics i de cromaticitat de substàncies de referència i, posteriorment s'han aplicat aquestes tècniques a una selecció d'obres del pintor Jaume Huguet (s.XV).  Ha estat necessària la utilització de tècniques instrumentals diverses i metodologies de tractament de les mostres específiques. Les tècniques instrumentals utilitzades han estat: microscòpia óptica, l'espectrofotometria visible de reflectància difusa, la difracció de raigs X, l'espectroscòpia i microespectroscòpia FTIR, la microscòpia electrònica de rastreig amb un detector d'energies dispersades acoblat SEM-EDS, i l'espectroscòpia Raman.   La relació de pigments caracteritzats correspon a: PbCO3/2PbCO3Pb(OH)2 (blanc de plom), 2CuCO3·Cu(OH)2 (atzurita), HgS (estructura de cinabri), 2PbOSnO2 (pigment groc de plom i estany (tipus I), pigment verd de coure associat a una diversitat de compostos, Cu2Cl(OH)3 (atacamita, paratacamita,...), acetats i carbonats de coure, pigments terra (òxids de ferro), carbó amorf (negre de carbó de diferent procedències), pigment laca vermell (es suggereix àcid carmínic), a més de les làmines de metall d'or i de plata. L'aglutinant utilitzat en major extensió és el rovell d'ou o bé la barreja de rovell i clara d'ou. Això no obstant, s'ha trobat la utilització d'altres aglutinants (cola animal, oli assecant, clara d'ou) per a determinats pigments.   Les mesures dels gruixos de les làmines de metall i l'estudi del model de color demostren que la preparació vermella aplicada (bol) sota aquestes làmines, no afecte el cromatisme del metall.   S'estudien els aspectes de conservació i evolució que els materials han sofert amb el temps, algunes alteracions són comunes a les diferents peces. A partir de les mesures de color es proposa un model de color que disminueix l'efecte d'engroguiment que presenten les obres estudiades com a conseqüència de l'envelliment dels materials orgànics presents.

# metadata.dc.source[].value
Tesis Doctorals - Departament - Química Inorgànica

# metadata.dc.title[].value
Caracterització de materials en la pintura gòtica sobre taula. Química i tecnologia en l'obra de Jaume Huguet.